**Bhilai** (hind भिलाई, *ing.* Bhilai və ya *ing.* Bhilai Nagar) — Hindistan Respublikasıın mərkəzi hissəsində, Çhattisqarh ştatında, Durq-Bhilai aqlomerasiyasında şəhər.

Etimologiya
-----------

Bhil uşaqları
"Bhilai" adının ilk olaraq bu bölgədə yaşayan Bhil tayfasının adı ilə bağlı olduğu bildirilir. Onların bu günə qədər yaxınlıqdakı meşəlik ərazilərdə yaşamağa davam etdiklərinə inanılır.

Coğrafiyası
-----------

Bastar platosunda, dəniz səviyyəsindən 292 metr yüksəklikdə yerləşir.

Şəhər 21 ° 22 ' Şimal enində və 81 ° 43' Şərq uzunluğunda yerləşir.

Şəhərin yerləşdiyi saat qurşağı UTC +5:30-dur.

İqlimi
------

Bhilainin iqlimi tropikdir. Yay aylarında, iyun ayından sentyabr ayına qədər bu ərazidə yağışlar yağma göstəricisi çox yüksəkdir. Orta illik yağıntı miqdarı 1188 mm-dir.

Orta illik temperatur 26.6 °C-dir.

Əhalisi
-------

1991-ci ildə şəhərin əhalisi 686 min nəfər idi.

2001-ci ildə şəhərin əhalisi 1,064,077 nəfər olmuşdur ki, 51,28 %-i kişilər, 48,72 %-i isə qadınlar idi. Əhalinin 10,99 %-i 6 yaşadək uşaqlar olmuşdur. Savadlılıq dərəcəsi 87,02 % təşkil etymişdir. Bu da ölkədə qeydə alınmış ümummilli ortalamadan yüksəkdir. Kişilər arasında savadlılıq 93,12 %, qadınlar arasında isə 80,62 % təşkil etmişdir.

2006-cı ildə şəhərin əhalisi 644 min nəfər idi. Aqlomerasiyada isə 1037,4 min nəfər olmuşdur.

2011-ci ildə şəhərin əhalisi 1,006,407 nəfər olmuşdur.

Sənayesi
--------

Sənaye parkı; iri dövlət metallurgiya kombinatı, kimya sənayesi, metal emalı müəssisələri fəaliyyət göstərir; tikinti materialları istehsal olunur. Şəhərdəki metallurgiya kombinatı Dekan yaylasının mərkəzi hissəsində olan ən iri metallurgiya kombinatıdır.

Bhilainin yaxınlığında dəmir və manqan filizləri, daş kömür yataqları var.

Təhsil
------

Bhilai şəhəri yaxşı orta təhsili ilə tanınır. Təhsil müəssisələrində əsasən mühəndis və həkim hazırlanır.

Şəhərdə ali məktəblərdən Bhilai Texnologiya İntitutu fəaliyyət göstərir. Həmin ali ntəhsil müəssisəsi 1986-cı ildə yaradılmışdır.

Mədəniyyət
----------

Şəhər Mərkəzində Milli Əl sənətləri Sərgisi (*ing.* National Handloom Expo) kimi böyük sərgilər keçirilir. Həmçinin Şəhər Mərkəzi Nehru Sənət Qalereyasının da yerləşdiyi məkandır.

Nəqliyyat
---------

Bhilai Naqar dəmir yolu stansiyası
Şəhər Mumbay–Kəlkətə magistralında dəmir yolu qovşağının üstündədir.

Durqa dəmir yolu xətti bu şəhər ilə başqa şəhərləri birləşdirir. Raypur hava limanı isə Bhilai şəhərinə 40 km-lik məsafədə yerləşir.

Şəhərin sakinləri əsasən öz avtomobilləri ilə və ya işəgötürənlər tərəfindən təmin edilən nəqliyyat vasitələri ilə işə gedirlər.

Həmçinin bax
------------

* Bhillər

İstinadlar
----------

1. 1 2 3 4 5 6 7 8 9  BHİLAİ Arxivləşdirilib 2022-08-15 at the Wayback Machine. ensiklopediya.gov.az  (az.)
2. ↑  Census van 1 maart 2001 (via archive.org)
3. ↑  "History of Bhilai, Historical Aspects of Bhilai, Origin of Bhilai". www.bhilaionline.in. 2017-10-25 tarixində arxivləşdirilib. İstifadə tarixi: 2015-12-22.
4. ↑  *Wielka Encyklopedia PWN*, Warszawa 2002, t. 7, s. 446, ISBN 83-01-13357-0 t. 1-30, ISBN 83-01-13590-5 t. 7
5. ↑  "Urban Agglomerations/Cities having population 1 lakh and above" (PDF) (ingilis). Provisional Population Totals, Census of India 2011. 2013-04-02 tarixində arxivləşdirilib (PDF). İstifadə tarixi: 2012-09-03.
6. ↑  "Urban Agglomerations/Cities having population 1 lakh and above" (PDF). Provisional Population Totals, Census of India 2011. 2 April 2013 tarixində arxivləşdirilib (PDF). İstifadə tarixi: 16 April 2012.
7. ↑  "NATIONAL HANDLOOM EXPO AT BHILAI". 27 November 2020 tarixində arxivləşdirilib. İstifadə tarixi: 12 June 2017.
8. ↑  "Bhilai bureaucrats bring out their 2-wheelers and helmets". 3 December 2017 tarixində arxivləşdirilib. İstifadə tarixi: 12 May 2017.
9. ↑  "DEGAN INAUGURATES 'FIRE SAFETY' EXHIBITION". 27 November 2020 tarixində arxivləşdirilib. İstifadə tarixi: 12 May 2017.

Xarici keçidlər
---------------

* bhilai.co.in — Bhilainin rəsmi saytı